Matriekuitslae: Wes-Kaap span die kroon | Maroela Media
Matriekuitslae: Wes-Kaap span die kroon
Van al die provinsies het die Wes-Kaap die beste matriekresultate vir 2015.
Debbie Schäfer, LUR vir onderwys vir die Wes-Kaap het gesê sy was "baie bly en trots" toe sy uitvind dat die Wes-Kaap die hoogste slaagsyfer, 84,7%, in die land getoon het. Dit is 2,5% hoër as in 2014.
Saam met haar blydskap het sy ook haar kommer uitgespreek dat die Wes-Kaap die enigste provinsie is wat 'n verbetering in sy matriekresultate getoon het. Sy het dié feit as 'n "kommerwekkende ontwikkeling" beskryf.
Die persentasie leerlinge wat met universiteitsvrystelling geslaag het, het toegeneem tot 41,7% – die hoogste in die land. Die res het almal geslaag met vrystelling om vir 'n diploma of 'n sertifikaat te studeer. Die Wes-Kaap het volgens Schäfer ook weer 'n verbetering getoon in die skole met heelwat voorheen benadeelde leerlinge.
Sy het bygevoeg dat daar ook 'n toename is in die aantal kandidate wat wiskunde en fisiese wetenskappe geskryf en geslaag het. "Dit is belangrik om kennis te neem dat dit nie net in persentasie is nie, maar ook in die getal leerlinge".
Sy skryf die Wes-Kaap se sukses toe aan 'n sterk fokus op kwaliteit. Sy meen die kwaliteit van die onderrig is net so belangrik as die aantal leerlinge wat slaag.
Volgens Schäfer is dít slegs moontlik deur deurlopende ingrype in skole.
Lyk van vermiste Tuks-werker op kampus gevind
ANC-verjaardag: Derduisende in Rustenburg verwag
Baie geluk aan al die Wes Kaap Matrieks en -Onderwysdepartement met die mooi slaagsyfer! Ek glo dat die berekening reg is en nie soos die Minister van Onderwys se berekening dat 455000 wat "geslaag" het 70% van die byna 800000 matrieks is nie. As ek die berekening doen kom ek op 57%. Ja ek plaas "geslaag" tussen hakkies want die werklike syfer was baie laer voordat die aanpassings gemaak is om dit beter te laat lyk. Ek deel die LUR vir onderwys se kommer oor die feit dat slegs die Wes Kaap 'n verbetering getoon het in die slaagsyfer. Dit… Lees meer »
Dag maroela. Wil net graag weet hoekom kan ons nie die matriek uitslae kry in die Wes-Kaap nie, maar eers môre. Ons kan dit wel by die skool kry middag. Ek het by julle geregistreer.
Ek is glad nie verbaas nie – ek dink nie enigiemand is nie. Hartlik geluk aan al die matrieks wat so fluks gestudeer en die Wes-Kaap trots gemaak het. Vat so Ehrenreich en Fransman!!
VEELS GELUK aan al die Matrieks wat geslaag het landswyd!
Veral hulle in moeilike omstandighede wat gekies het om te werk en nie tou op te gooi nie!
Spesiale Woord van geluk aan alle Matrieks in die Weskaap!
Wys jou wat harde werk en dissipline kan doen!
Doen so voort in 2016!
Wys jou net waar die DA regeer is daar nie probleme nie. Dienslewering is goed – ag sommer alles is beter waar daar disipline toegepas word.